text: Kunsthåndværk i smukke omgivelser
  02 oktober 2011 kl. 14.26
  Nationalpark Vadehavet og den sydvestjyske kunstverden har i weekenden haft premiere på et nyt samarbejde. Det foregik i smukke omgivelser i Ribe.
  21 kunsthåndværkere har udstillet og solgt keramik, smykker og tekstilarbejder fra Sct. Catherinæ Kloster og Ribe Domkirkes processionsgang lørdag og søndag - og ifølge arrangørerne med stor succes.
  Samarbejdet er et forsøg på at styrke erhvervsudviklingen i Vadehavsregionen og øge interessen for nationalparken.
  